Julekort

**Julekort** er postkort med julehilsen og julemotiv som sendes til slekt og venner ved juletider. De fleste julekortmotiv tegnes spesielt for slik bruk, men det utgis også flere julekort med reproduksjoner av julemotiver fra billedkunst og andre kjente bilder, gjerne med påskriften «God jul».  

## Historikk

Selv om det på 2000-tallet har vært en klar nedgang i antall brev og postkort som sendes i Norge, opplyste Posten Norge i desember 2017 at denne nedgangen i liten grad gjelder for julekort. Ifølge Posten Norge lå det an til at det ville bli sendt mellom 10 millioner og 13 millioner julekort i Norge i forbindelse med julen 2017.

## Motiver
Motivet på julekortene kan være rene kristne symboler som Jesu fødsel og Betlehemsstjernen, tradisjonelle gårds- og vintermotiver, gjerne med nisser, eller rene sekulære varianter, gjerne humoristiske, som refererer til aktiviteter knyttet til julen, som julehandel og festing.

Julekort med nisser og røde nisseluer var svært populære under okkupasjonen.
### Eksempler
Galleriet viser julekort fra perioden 1880 til 1920 i Nasjonalbibliotekets samlinger.
 

File:Julekort, 1880.jpg|Julekort ca. 1880 trykt av Prang & Co. (Boston). Motivet viser barn som danser eller går rundt et lavt juletre pyntet med røde stearinlys.
File:Glædelig Jul, 1887 (1).jpg|Julekort med nisser og kjenge (drikkekar). Tegnet av Nils Bergslien (1853-1928) og utgitt av H. Abel (Christiania) 1887.
File:Glædelig Jul, 1888.jpg|«Glædelig Jul» 1888. Internasjonalt julekort med et lett humoristisk motiv. Illustratør: Ellam.
File:Julehilsen fra Tönsberg, 1908.jpg|Julekort med tegning av nisser på Tønsberg torv utgitt av  Fredrik Winsnes 1908.
File:Hilsen fra Christiania, 1908.jpg|«Hilsen fra Christiania»; nisser på skøyter i Frognerkilen i Oslo med Oscarshall i bakgrunnen. Julekort utgitt av H. Abel (Christiania) i 1908.
File:Glædelig Jul, ca 1910.jpg|Julekort trykt i Tyskland ca. 1910 med tegning av høytidskledte barn og juletre.
File:Glædelig Jul postkort 4.jpg|Gammelt norsk julekort med fugle- eller julenek.
File:Glædelig Jul, ca 1917.jpg|Norsk julekort med nisser, julegris og juletre tegnet av Christian Magnus Moe ca. 1917. 
File:Glædelig Jul, ca 1919 3.jpg|«Glædelig Jul» ca. 1919. Norge ble selvstendig nasjon 1905 og norske flagg og motiver var viktige symboler i nasjonsbyggingen


File:Glædelig Jul, 1885.jpg|Nisse, iført skulderkappe med hette som en tysk dverg, på julekort fra ca. 1885. Trykkeri og opphavsland ukjent.
File:Glædelig Jul, ca 1889.jpg|«Glædelig Jul» ca. 1889. Internasjonalt motiv av overklassebarn med misteltein og fine reiseklær i engelsk snitt
File:Glædelig Jul, ca 1906.jpg|«Glædelig Jul», ca. 1906
File:Julekort, ca 1912.jpg|Julekort ca. 1912 av ukjent opphav. Motivet viser jomfru Maria med Jesusbarnet i krybben, barn utkledt som engler og stall med istapper og snødekt skog. Håndkolorert fotografi.

File:Julekort, ca 1917 2.jpg|Julekort fra ca. 1917 der juletreet er plassert på et bord slik skikken lenge var flere steder i Europa.


## Bruk av julekort
Julekort sendes av mange, også ikke-kristne, i den vestlige verden og i Japan. Enkelte kristne grupper, som Jehovas vitner, markerer ingenting med mindre Bibelen sier eksplisitt at en skal, og feirer følgelig verken jul eller sender julekort.

## Elektroniske julekort og julebrev
De tradisjonelle julekortene har med bruken av Internett fått konkurranse fra elektroniske julekort. De blir sendt som tillegg til e-post eller som reine e-kort fordi de er lettere og billigere å sende. Digital fototeknikk og hjemme-pc har også ført til at såkalte «julebrev» er blitt vanligere. Det er oppkopierte brev med julehilsener og en oppsummering av personlige høydepunkter i året som snart er omme. Julebrev sendes gjerne av barnefamilier til slekt og venner. Fremdeles er likevel de gammeldagse kortene mest populære. 

## Referanser


## Eksterne lenker
* 
* 
* Eksempler på norske nissekort
* Gamle norske julekort
* Julekortutstilling ved Universitetet i Bergen
* Dansk samling gamle julekort